Airijos lietuvių bendruomenė kviečia prisidėti prie akcijos "Mažieji gerosios valios ambasadoriai".

Balandžio 20 dieną, penktadienį, 15 valandą Vabalninko Balio Sruogos vidurinės mokyklos mokinukai - ALB gerosios valios ambasadoriai - atvežė gerą žinią Šv. Kazimiero vaikų globos namams, Kupiškyje. Airijos lietuvių bendruomenės administracijos direktorius Arūnas Teišerskis globos namams įteikė piniginę dovaną, kuri buvo surinka Kaziuko mugės labdaringame aukcione, Dubline. Aukciono rėmėjų dovanoti prizai surinko virš 6800 litų. Surinktos lėšos, anot vaikų globos namų direktorės pasitarnaus atstatinėjant jų salę. Balio Sruogos mokyklos mokinukai savo draugams Kupiškyje nuvežė programą, o ALB aktyvistų tėveliai - vaišes globos namų augintiniams.

Dėkojame už įsteigtas dovanas- Lietuvos Respublikos Žemes Ūkio ministrei Kazimierai Prunskienei, Lietuvos Respublikos žemės ūkio ministerijai , Lietuvos Respublikos užsienio reikalų ministerijai, Airijos ambasadai Lietuvoje, Lietuvos Respublikos ambasadorei Airijoje Izoldai Bričkovskienei, Vilniaus miesto savivaldybei, Lietuvos Respublikos ambasadai Airijoje, viešbučių tinklui “Jury’s Doyle”, kelionių organizatoriui “Lithuanian Tours”, Ulster bankui, Garda Siochana – Airijos policijai, kelionių organizatoriui “Balttours”, Laurai Garbatavičiūtei Down, Airijos lietuviams rinkusiems aukas per šventąsias mišias bei fotografijos klubui “Fotomanai”.

Balandžio 21 dieną akciją “Mažieji gerosios valios ambasadoriai “ pratęsė Lietuvos Užsienio reikalų ministerijoje ir Lietuvos Respublikos ambasadoje Airijoje, kur Vilniaus Martyno Mažvydo vidurinės mokyklos mokiniai bendravo su Airijoje gyvenančiu Lietuvos jaunimu.

Gegužes 23-26 dienomis akciją “Mažieji gerosios valios ambasadoriai” į Airiją atveš Lietuvos III Muzikos ir teatro akademijos vaidybos kurso studentai (vadovas Rimas Tuminas).
Airijoje, mažaisiais gerosios valios ambasadoriais tampa lituanistinės mokyklos „Keturi vėjai“ moksleiviai, kurie kviečia savo draugus airius pamatyti spektaklį.

Šia akcija Airijos lietuvių bendruomenė tikisi atkreipti visuomenės dėmesį į tuos, kuriems reikia ypatingos pagalbos. Siekiame populiarinti pasaulio lietuvių bendradarbiavimą ir tarpusavio pagalbą. Tik savo darbais mes galėsime pakeisti pasaulį. Tikimės prie šios akcijos prisidėsite ir jūs. Juk vienas lauke ne karys!

Su meile

Airijos lietuvių bendruomenė